
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
8 ΜΑΪΟΥ 1992 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

424 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 


Κήρυξη αναδασωτέας έκτασης (30) στρεμμάτων στη θέση Βρωμό- 
βρυση Κοινότητας Μηλιανών Ν. Άρτας. 1 

Κήρυξη αναδασωτέας έκτασης (7) στρεμμάτων στη θέση Παλιόμυ- 
λος Βλαχέρνας Ν. Άρτας. 2 


ΑΝΑΚΟΙΝΩΣΕΙΣ 

Ανακοίνωση καταθέσεως στο Γραφείο Παρακαταθηκών Άρτας του 
Ταμείου Παρακαταθηκών και Δανείων προσωρινής τιμής μονά- 
δος αποζημιώσεως, που προσδιορίστηκε με την 264/1991 από¬ 


φαση του Μονομελούς Πρωτοδικείου Άρτας.11 

Ανακοίνωση καταθέσεως στο Γραφείο Παρακαταθηκών Άρτας του 
Ταμείου Παρακαταθηκών και Δανείων προσωρινής τιμής μονά- 
δος αποζημιώσεως, που προσδιορίστηκε με την 264/1991 από¬ 
φαση του Μονομελούς Πρωτοδικείου Άρτας.12 


ΑΠΑΛΛΟΤΡΙΩΣΕΙΣ 


ΑΝΑΚΟΙΝΩΣΕΙΣ 


Ανακοίνωση παρακατάθεσης αποζημίωσης για αναγκαστική απαλ¬ 
λοτρίωση στην περιοχή Αραβησσού Ν. Πέλλης. 

Ειδοποίηση για παρακατάθεση αποζημίωσης από αναγκαστική 
απαλλοτρίωση για αρχ/κούς σκοπούς στη Βέροια. .. 

Ειδοποίηση για παρακατάθεση αποζημίωσης από αναγκαστική 
απαλλοτρίωση για αρχ/κούς σκοπούς.. 


3 

4 

5 


Ειδοποίηση της γενομένης συμπληρωματικής παρακαταθέσεως για 
την αποζημίωση απαλλοτριωμένων κτημάτων της 27ης οδού 
Θεσ/νίκης Ν. Μηχανιώνας υπέρ του Νομαρχιακού Ταμείου 
Θεσ/νίκης . 5 


Ειδοποίηση της Ανώνυμης Εταιρείας με την επωνυμία «Οργανισμός 
Τηλεπικοινωνιών της Ελλάδος Α.Ε.» (ΟΤΕ), νόμιμα εκπροσω- 
πουμένης, για τη γενομένη απ’ αυτήν παρακατάθεση αποζημιώ¬ 
σεως, λόγω αναγκαστικής απαλλοτρίωσης ακινήτου στο Πυθα¬ 
γόρειο Σάμου, για την εγκατάσταση Τηλ/κού Κέντρου. 7 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του από 19.7.1991 Π. Δ/τος «Έγκριση μεταφοράς 
συντελεστή δόμησης σε ακίνητα που βρίσκονται εντός των ρυμο¬ 
τομικών σχεδίων δήμων Ψυχικού, Βούλας, Κηφισιάς, Αλίμου, 

Ν. Σμύρνης, Χαλανδρίου και Αμαρουσίου (Ν. Αττικής) (Δ' 554) 8 


ΑΠΟΦΑΣΕΙΣ 

Έγκριση τροποποίησης Σχεδίου Πόλης Βασιλικού Ν. Εύβοιας . . 9 

I ροποποίηση ρυμοτομικού σχεδίου για την επανιποβολή απαλλοτρί- 

ωστ Κ...10 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1598 ( 1 ) 

Κήρυξη αναδασωτέας έκτασης (30) στρεμμάτων στη θέση Βρωμό- 
βρυση Κοινότητας Μηλιανών Ν. Άρτας. 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1. Τις διατάξεις περί διοικητικής αποκέντρωσης, όπως τροποποιή¬ 
θηκε και συμπληρώθηκε μεταγενέστερα με το Ν.Δ. 532/70. * 

2. Τις διατάξεις του άρθρου 117 του Συντάγματος. 

3. Τις διατάξεις του Ν. 998/79 «περί προστασίας των δασών κ.λπ.» 
και ειδικότερα: του άρθρου 41 παρ. 1, β) του άρθρου 38 παρ.1. 

4. Τις δ/γές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5· Την πρόταση της Δ/νσης Δασών Άρτας για κήρυξη αναδασωτέας 
της έκτασης που κάηκε με σκοπό την προστασία της και την φυσική 
αποκατάσταση, αποφασίζουμε: 

Κηρύσσουμε αναδασωτέα, με σκοπό την προστασία της και την φυ¬ 
σική αποκατάσταση της βλάστησης που κάηκε, εμβαδού (30) τριάντα 
στρεμμάτων που βρίσκεται στη θέση Βρωμόβρυση Κοινότητας Μηλια- 
νών. 

Προσδιορίζεται από τα στοιχεία Α Β Γ Δ Ε και έχει όρια: 

Ανατολικά: Δάσος Ελάτης και Χορτολιβαδική έκταση. 

Δυτικά: Δάσος Ελάτης και Χορτολιβαδική έκταση. 

Βόρεια: Με δάσος Ελάτης. 

Νότια: Δάσος Ελάτης και Χορτολιβαδική έκταση, όπως φαίνεται στο 
συνημμένο διάγραμμα που αποτελεί αναπόσπαστο μέρος της απόφασης 
αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άρτα, 8 Απριλίου 1992 
Ο Νομάρχης κ.α.α. 

Ο Διευθυντής 
Β. ΨΑΛΛΙΔΑΣ 

Αριθ. 1623 (2) 

Κήρυξη αναδασωτέας έκτασης (7) στρεμμάτων στη θέση Παλιόμυλος 
Βλαχέρνας Ν. Άρτας. 

Ο ΝΟΜΑΡΧΗΣ ΑΡΤΑΣ ' 

Έχοντας υπόψη: 

1. Τις διατάξεις περί διοικητικής αποκέντρωσης, όπως τροποποιή¬ 
θηκε και συμπληρώθηκε μεταγενέστερα με το Ν.Δ. 532/70. 1 

2. Τις διατάξεις του άρθρου 117 του Συντάγματος. 

3. Τις διατάξεις του Ν. 998/79 «περί προστασίας τών δασών κ.λπ.» 
και ειδικότερα: του άρθρου 41 παρ. 1, β) του άρθρου 38 παρ. 1. 

4. Τις δ/γές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την πρόταση της Δ/νσης Δασών Άρτας για κήρυξη αναδασωτέας 
της έκτασης που κάηκε από τον Ιωάννη Κέφη, αποφασίζουμε: 


Κηρύσσουμε αναδασωτέα, με σκοπό την αποκατάσταση της βλάστη¬ 
σης που κάηκε τον Μάρτιο 1992, εμβαδού (7) επτά στρεμμάτων που 
βρίσκεται στη θέση Παλιόμυλος Βλαχέρνας και έχει όρια. 

Ανατολικά: Με ελαιόκτημα Ευαγγέλου Ζέρβα. 

Δυτικά: Με ελαιόκτημα ίδιου. 

Βόρεια: Με ρέμα και ελαιόκτημα Παντελή Κέφη. 

Νότια: Με αγροτικό δρόμο όπως φαίνεται στο συνημμένο διάγραμμα 
που αποτελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άρτα, 9 Απριλίου 1992 

Ο Νομάρχης κ.α.α. 

Ο Διευθυντής 
Β. ΨΑΛΛΙΔΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Αριθ. 12553 (3) 

Ανακοίνωση παρακατάθεσης αποζημίωσης για αναγκαστική απαλλο¬ 
τρίωση στην περιοχή Αραβησσού Ν. Πέλλης. 

Ο ΥΠΟΥΡΓΟΣ ΓΕΩΡΓΙΑΣ 

1. Έχοντας υπόψη: 

α) Τις διατάξεις των άρθρων 7 και 8 του Ν.Δ. 797/71 «περί ανα¬ 
γκαστικών απαλ/σεων». 

β) Την αριθ. 411133/26.10.79 (ΦΕ 1067/79 τ.Β') απόφαση τού 
Υπουργού Γεωργίας, περί μεταβίβασης στους υπηρεσιακούς παράγο¬ 
ντες του Υπ. Γεωργίας της εξουσίας να υπογράφουν με «εντολή Υπουρ¬ 
γού» η οποία διατηρείται σε ισχύ, με την αριθ. 263248/12.4.1982 
(ΦΕΚ 191/26.4.82 τ.Β') ομοία. 

2. Γνωρίζουμε στους παρακάτω αναφερόμενους: 

α) Σε αυτούς που έχουν ή αξιώνουν δικαιώματα κυριότητας στα ακί¬ 
νητα που απαλλοτριώθηκαν αναγκαστικά για την κατασκευή εγγ/κών 
έργων με βάσει την Γ. 1769/3678/65 απόφαση των Υπουργών. Οι¬ 
κονομικών και Γεωργίας (ΦΕΚ 104/65 τ.Δ'). 

β) Στους δανειστές που έχουν εγγράψει υποθήκη ή έχουν κάνει ενέρ¬ 
γειες κατάσχεσης στα παραπάνω ακίνητα ή τους τρίτους γενικά διεκδι¬ 
κητές, ότι: 

Η προσωρινή αποζημίωση, που καθορίστηκε με την αριθ. Κο/90 
απόφαση του Μονομελούς Πρωτοδικείου Βέροιας για όλα τα ακίνητα με 
τα επικείμενα σ’ αυτά όπως εικονίζονται στο κτηματολογικό διάγραμμα 
και τον σχετικό κτηματολογικό πίνακα, κατατέθηκε στο Ταμείο Παρ/ 
κών και Δανείων και εκδόθηκε για το σκοπό αυτό το αριθ. 11761/ 
13.12.91 γραμμάτιο σύστασης Παρ/κηςτου γραφείου Παρ/κώνΓιαν- 
νιτσών για συνολικό ποσό δραχμών δεκατεσσάρων εκατομμυρίων δέκα 
χιλιάδων (14.010.000). 

3. Η αποζημίωση αυτή θα αποδοθεί στους κατά νόμο δικαιούχους. 

Η ανακοίνωση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 16 Απριλίου 1992 
’ Με εντολή Υπουργού 
Ο Διευθυντής 
Α. ΜΑΡΓΑΡΙΤΗΣ 


Αριθ. ΥΠΠΟ/ΑΠΑΛΛ/Φ3/17185/563 


(4) 


Ειδοποίηση για παρακατάθεση αποζημίωσης από αναγκαστική απαλ¬ 
λοτρίωση για αρχαιολογικούς σκοπούς στη Βέροια 

Η ΥΠΟΥΡΓΟΣ ΠΟΛΙΤΙΣΜΟΥ 


Έχοντας υπόψη: 

1. Την ΥΠΠΟ/ΓΝΟΣ/49095/30.10.1991 απόφαση της Υπουρ¬ 
γού Πολιτισμού Μεταβίβαση αρμοδιοτήτων Υπουργού και δικαιώμα¬ 
τος υπογραφής «Με εντολή Υπουργού» στους Γενικό Γραμματέα, Γεν. 
Διευθυντές, Προϊσταμένους· Δ/νσεων, Τμημάτων και Γραφείων της 
Κ.Υ. του ΥΠΠΟ (ΦΕΚ 987/Β/28.11.1991). 

2. Το Π.Δ. 941/1977 «περί Οργανισμού του Υπουργείου Πολιτι¬ 
σμού» (ΦΕΚ 320/Α/17.10.1977). 

3. Τις διατάξεις των άρθρων 7 και 8 του Ν.Δ. 797/1971 «περί ανα¬ 
γκαστικών απαλλοτριώσεων» πληροφορούμε όσους: 

α) Έχουν δικαιώματα κυριότητας ή άλλα εμπράγματα δικαιώματα 
στο ακίνητο που απαλλοτριώθηκε δυνάμει της αριθμ. 11/1990 Πράξη 
τακτοποίησης και αναλογισμού για αρχαιολογικούς σκοπούς. 

β)Έχουν εγγράψει υποθήκη ή έχουν επιβάλει κατάσχεση ή με οποιο- 
δήποτε τρόπο διεκδικούν το ακίνητο που απαλλοτριώθηκε ότι η αποζη¬ 
μίωση που καθόρισε το Εφετείο Θεσ/νίκης με την απόφαση του αριθμ. 
3853/90 για τα ακίνητα και για τα υπερκείμενα αυτού όπως αυτά φαί¬ 
νονται στο κτηματολογικό διάγραμμα που συνοδεύει την απόφαση 
απαλλοτρίωσης και στο σχετικό κτηματολογικό πίνακα έχει κατατεθεί 
στο Ταμείο Παρακαταθηκών και Δανείων (Κεντρική Υπηρεσία) και έχει 
εκδοθεί γραμμάτιο συστάσεως παρακαταθήκης αριθμ. 1418/16.3.92 
για πέντε εκατομμύρια είκοσι δύο χιλιάδες εννιακόσιες δρχ. 
(5.022.900). 

γ) Η αποζημίωση αυτή είναι αποδοτέα στους δικαιούχους που θα 
αναγνωρισθούν σύμφωνα με το Νόμο. 

δ) Η 11η Εφορεία Βυζ. Αρχ/των παρακαλείται, εντός δέκα (10) 


ημερών από της λήψεως της παρούσης ειδοποιήσεως, να παραλάβει το 
απαλλοτριωθέν ακίνητο. 

Η παρούσα να δημοσιευθεί στην Εφημερίδα της Κυβερνήσεως. 
Αθήνα, 14 Απριλίου 1992 
Με εντολή Υπουργού 
Ο Προϊστάμενος 
Δ. ΑΝΤΩΝΟΠΟΥΛΟΣ 


♦ 


Αριθ. ΥΠΠΟ/ΑΠΑΛΛ/Φ85Α/17186/564 (5) 

Ειδοποίηση για παρακατάθεση αποζημίωσης από αναγκαστική απαλ¬ 
λοτρίωση για αρχ/κούς σκοπούς. 

Η ΥΠΟΥΡΓΟΣ ΠΟΛΙΤΙΣΜΟΥ 


Έχοντας υπόψη: 

1. Την ΥΠΠΟ/ΓΝΟΣ/49095/30.10.1991 απόφαση της Υπουρ¬ 
γού Πολιτισμού Μεταβίβαση αρμοδιοτήτων Υπουργού και δικαιώμα¬ 
τος υπογραφής «Με εντολή Υπουργού» στους Γενικό Γραμματέα, Γεν. 
Διευθυντές, Προϊσταμένους Δ/νσεων, Τμημάτων και Γραφείων της 
Κ.Υ. του ΥΠΠΟ (ΦΕΚ 987/Β/28.11.1991). 

2. Το Π.Δ. 941/1977 «περί Οργανισμού του Υπουργείου Πολιτι¬ 
σμού» (ΦΕΚ 320/Α/17.10.1977). 

3. Τις διατάξεις των άρθρων 7 και 8 του Ν.Δ. 797/1971 «περί ανα¬ 
γκαστικών απαλλοτριώσεων» πληροφορούμε όσους: 

α) Έχουν δικαιώματα κυριότητας ή άλλα εμπράγματα δικαιώματα 
στο ακίνητο που απαλλοτριώθηκε δυνάμει της αριθμ. 1098037/ 
7377/31.8.89 (ΦΕΚ 586/25.9.89 τ.Δ') για αρχαιολογικούς σκο¬ 
πούς. 

β)Έχουν εγγράψει υποθήκη ή έχουν επιβάλει κατάσχεση ή με οποιο- 
δήποτε τρόπο διεκδικούν το ακίνητο που απαλλοτριώθηκε ότι η αποζη¬ 
μίωση που καθόρισε το Μονομελές Πρωτοδικείο Καβάλας με την από¬ 
φαση του αριθμ. 3/1990/4875/ΑΠΑΛΛ./28/89 για το ακίνητο και 
για τα υπερκείμενα αυτού όπως αυτά φαίνονται στο κτηματολογικό διά¬ 
γραμμα που συνοδεύει την απόφαση απαλλοτρίωσης και στο σχετικό 
κτηματολογικό πίνακα έχει κατατεθεί στο Ταμείο Παρακαταθηκών και 
Δανείων (Κεντρική Υπηρεσία) και έχει εκδοθεί γραμμάτιο συστάσεως 
παρακαταθήκης αριθμ. 1420/16.3.92 για δέκα εκατομμύρια τριακό¬ 
σιες εβδομήντα πέντε χιλιάδες επτακόσιες πενήντα δρχ. 
(10.375.750). 

γ) Η αποζημίωση αυτή είναι αποδοτέα στους δικαιούχους που θα 
αναγνωρισθούν σύμφωνα με το Νόμο. 

δ) Η ΙΗ’ Εφορεία Βυζ. Αρχ/των παρακαλείται, εντός δέκα (10) ημε¬ 
ρών από της λήψεως της παρούσης ειδοποιήσεως, να παραλάβει το 
απαλλοτριωθέν ακίνητο. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 14 Απριλίου 1992 
Με εντολή Υπουργού 
Ο Προϊστάμενος 
Δ. ΑΝΤΩΝΟΠΟΥΛΟΣ 

Αριθ. 1212 (6) 

Ειδοποίηση της γενομένης συμπληρωματικής παρακαταθέσεως για την 

αποζημίωση απαλλοτριωμέων κτημάτων της 27ης οδού Θεσ/νίκης 

Ν. Μηχανιώνας υπέρ του Νομαρχιακού Ταμείου Θεσ/νίκης. 

Ο ΠΡΟΕΔΡΟΣ ΝΟΜΑΡΧΙΑΚΟΥ ΤΑΜΕΙΟΥ ΘΕΣ/ΝΙΚΗΣ 
Έχοντας υπόψη: 

1. Τις διατάξεις του Ν.Δ. 797/30.12.70 περί αναγκαστικών απαλ¬ 
λοτριώσεων. 

2. 831/22.9.92 απόφαση Νομάρχη περί αναγκαστικής απαλλοτρι- 
ώσεως εκτάσεως. 

3. Την 176/91 απόφαση του Μονομ. Πρωτοδικείου Θεσ/νίκης με 
την οποία καθορίσθηκε προσωρινή τιμή μονάδος του απαλλοτριωθέντος 
κτήματος με τα στοιχεία που εμφανίζεται στην απόφαση 100/19.3.92 
εμβαδού 1335 τ.μ. 

Γνωρίζουμε τους ενδιαφερομένούς ή τρίτους εν γένει που έχουν αξιώ¬ 
σεις ή κεκτημένα δικαιώματα κυριότητος επί της εκτάσεως 1335 τ.μ. 
απαλλοτριωθέντων αναγκαστικώς και ότι η καθορισθείσα αποζημίωση 
δρχ. 12.171.000 κατατέθηκε στο Ταμείο Παρακαταθηκών και Δα¬ 
νείων Θεσ/νίκης την 7.4.92 με το Ν. 503191 γραμματίου Συστάσεως 
Παρακαταθήκης για λογαριασμό των αναγνωρισθησομένων νομικώς 
δικαιούχων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 8 Απριλίου 1992 
Ο Πρόεδρος - Νομάρχης Θεσ/νίκης κ.α.α. 

Ο Διευθυντής Εσωτερικών 
ΑΝ. ΑΝΑΣΤΑΣΟΠΟΥΛΟΣ 

Αριθ. 925 (7) 

Ειδοποίηση της Ανώνυμης Εταιρείας με την επωνυμία «Οργανισμός 
Τηλεπικοινωνιών της Ελλάδος Α.Ε.» (ΟΤΕ), νόμιμα εκπροσωπού¬ 
μενης, για τη γενομένη απ’ αυτήν παρακατάθεση αποζημιώσεως, 
λόγω αναγκαστικής απαλλοτρίωσης ακινήτου στο Πυθαγόρειο Σά¬ 
μου, για την εγκατάσταση Τηλ/κού Κέντρου. 

Ο ΠΡΟΕΔΡΟΣ Δ.Σ. ΟΤΕ 

Σύμφωνα με τις διατάξεις των άρθρων 7 και 8 του Ν.Δ. 797/71 
«περί αναγκαστικών απαλλοτριώσεων» γνωρίζουμε στους παρακάτω 
αναφερόμενους, δηλ: α) αυτούς που έχουν ή αξιώνουν δικαιώματα κυ¬ 
ριότητας επί αστικού ακινήτου που απαλλοτριώθηκε με την 1092611/ 
7099/0010/7.9.89 κοινή απόφαση των Τπουργών Οικονομικών και 
Συγκοινωνιών (δημοσ. ΦΕΚ 593/28.9.1989 τεύχος Δ'), για δημόσια 
ωφέλεια υπέρ της,Ο.Τ.Ε. Α.Ε. και με δαπάνες της και απεικονίζονται 
στο 8306/Τ7/6.6.88 κτηματολογικό διάγραμμα του Διπλ. Αγρ. Το- 
πογρ. Μηχανικού Ιωαν. Αλεξοπούλου. Το απαλλοτριωθέν έχει εμβαδό 
468,30 μ 2 και βρίσκεται μέσα στον οικισμό και την κτηματική περιφέ¬ 
ρεια του Δήμου Πυθαγορείου Σάμου πάνω σε ανώνυμες δημοτικές 
οδούς και β) τους τυχόν δανειστές που έχουν εγγράψει βάρη ή κατασχέ¬ 
σεις επί του απαλλοτριωθέντος ή τρίτους διεκδικητές τούτων» ότι, η κα- 
θορισθείσα με την 80/1991 απόφαση του Μονομελούς Πρωτοδικείου 
Σάμου, που εκδόθηκε κατόπιν δίκης μεταξύ του Ο.Τ.Ε. και των Επαμ. 
Σολούνια και της «Α.Ε. ΡΟΔΙΑΚΗ ΑΚΤΗ» που άσκησε παρέμβαση, οι 
οποίοι αξιώνουν δικαιώματα πάνω στην απαλλοτριωθείσα, παραπάνω 
αναφερόμενη, έκταση, βάσει της τιμής μονάδας συνολική αποζημίωση 
του απαλλοτριωθέντος ακινήτου και των συστατικών παραρτημάτων 
και παρακολουθημάτων που βρίσκονται μέσα σ’ αυτό από δρχ. 
31.659.900 παρακατατέθηκε στο Ταμείο Παρακαταθηκών και Δα¬ 
νείων Αθηνών υπέρ του δικαιούχου ή των δικαιούχων που θα αναγνωρι- 
σθούν νόμιμα, με την επιφύλαξη κάθε δικαιώματος μας και εκδόθηκε το 
Νο 1436/7.4.92 γραμμάτιο σύστασης παρακαταθήκης του παραπάνω 
Ταμείου Παρακαταθηκών για το ποσό των δρχ. τριάντα ενός εκατομμυ¬ 
ρίων εξακοσίων πενήντα εννέα χιλιάδων εννιακοσίων 31.659.900 το 
οποίο γραμμάτιο βρίσκεται στα χέρια του εκδώσαντος Ταμείου Παρα¬ 
καταθηκών και θα παραδοθεί στους δικαιούχους, που θ’ αναγνωρισθούν 
δικαστικώς. 

Η παρούσα να δημοσιευθεί στην Εφημερίδα της Κυβερνήσεως. 
Μαρούσι, 14 Απριλίου 1992 
Ο Πρόεδρος 

ΝΙΚΟΛΑΟΣ ΘΕΜΕΛΗΣ 

-♦- 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

(8) 

Τροποποίηση του από 19.7.1991 Π. Δ/τος «Έγκριση μεταφοράς συ¬ 
ντελεστή δόμησης σε ακίνητα που βρίσκονται εντός των ρυμοτομι¬ 
κών σχεδίων δήμων Ψυχικού, Βούλας, Κηφισιάς, Αλίμου, Ν. Σμύρ¬ 
νης, Χαλανδρίου και Αμαρουσίου (Ν. Αττικής) (Δ' 554). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 890/1979 «περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Ιις διατάξεις του Π. Δ/τος 470/1979 «περί μετασχηματισμού 


των συντελεστών δομήσεως εις εμβαδά κατά την εφαρμογή του ι\. 
880/1979» (Α’ 138), όπως τροποποιήθηκε με το από 19.6.1987 Π. 
Δ/γμα (Δ' 592). 

3. Τις διατάξεις του Π. Δ/τος 510/1979 «περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α' 154), 
όπως τροποποιήθηκε με το 367/1987 Π. δ/γμα (Α' 163). 

4. Τις διατάξεις της παρ. 1 (εδ. ιδ’) του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

5. ΤηνΥ. 1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β’ 702/4.9.1991). 

6. Την 4481/682/31.1.1992 αίτηση του Στ. Αστρά, εκπροσώπου 
της Ανώνυμης Εταιρείας με την επωνυμία «ΣΤΕΛΙΟΣ ΑΣΤΡΑΣ Α.Ε.». 

7. Την 114/1991 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

8. Την 27961/22.3.1991 απόφαση του Υπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης, με πρόταση του Υφυπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1 

Η παράγραφος 1 του άρθρου 1 του από 19.7.1991 Π. Δ/τος 
«Έγκριση μεταφοράς συντελεστή δόμησης σε ακίνητα που βρίσκονται 
εντός των ρυμοτομικών σχεδίων Δήμων Ψυχικού, Βούλας, Κηφισιάς, 
Αλίμου, Ν. Σμύρνης, Χαλανδρίου και Αμαρουσίου (Ν. Αττικής)» (Δ' 
554) αντικαθίσταται ως εξής: 

«1. Εγκρίνεται η πραγματοποίηση μέρους της μεταφοράς συντελεστή 
δόμησης, που εγκρίθηκε με το από 12.4.1991 Π. Δ/γμα (Δ' 258) από 
το βαρυνόμενο (ρυμοτομούμενο) ακίνητο που βρίσκεται εντός του ρυμο¬ 
τομικού σχεδίου του Δήμου Χαϊδαρίου (Ν. Αττικής) και ειδικότερα επί 
των οδών Βασιλ. Γεωργίου και Ιερού Λόχου και για το οποίο έχουν εκ- 
δοθεί ο 2484/1991 και 2485/1991 σχετικοί τίτλοι δικαιώματος με¬ 
ταφοράς συντελεστή δόμησης στο όνομα των Κωνσταντίνου Περγαντή, 
Χαρίδημου Περγαντή, Γεωργίου Περγαντή, Αικατερίνης Πηρουνάκη, 
Αθηνάς Ανδρεάδη, Ανδρέα Περγαντή και Ευστρατίου Περγαντή, σε 
άλλο ακίνητο (ωφελούμενο), που βρίσκεται εντός του ρυμοτομικού σχε¬ 
δίου Δήμου Ψυχικού (Ν. Αττικής) και ειδικότερα επί των οδών Παπα¬ 
ναστασίου και Αγίου Δημητρίου, φερόμενο ως ιδιοκτησία Στέφανου Πα¬ 
τέρα, όπως το ωφελούμενο ακίνητο φαίνεται με στοιχεία Α, Β, Γ, Δ, Ε, 
Α στο σχετικό πρωτότυπο διάγραμμα σε κλίμακα 1:200 που θεωρή¬ 
θηκε από τον Προϊστάμενο της Δ/νσης Τοπογραφικών Εφαρμογών με 
την 71968/1991 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα». 

Άρθρο 2 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 1 Απριλίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

ΑΠΟΦΑΣΕΙΣ 

Αριθ. 2570 (9) 

Έγκριση τροποποίησης Σχεδίου Πόλης Βασιλικού Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις του από 17.7.1923 Ν. Δ/τος «περί σχεδίων Πό¬ 
λεων» κ.λπ. 

2. Την υπ’ αριθ. 1/61 Εγκύκλιο του Υπουργείου Δημ. Έργων. 

3. Την υπ’ αριθ. 55/88 Εγκύκλιο του Υπουργείου ΠΕ.ΧΩ.Δ.Ε. 

4. Το Δ/γμα Ρυμοτομίας Απόφ. Νομάρχη. 

Η 3366/31.3.75 ΦΕΚ 115Δ /24.5175. 

5. Η υπ’ αριθ. 7127/18.7.86 Απόφαση Νομάρχη ΦΕΚ 1145Δ’/ 

86 . 

6. Την 59/89 απόφαση Κ.Σ. Βασιλικού για τροποποίηση του σχε¬ 
δίου Πόλης Βασιλικού ήτοι την κατάργηση του δρόμου μεταξύ των Ο.Τ. 
126 και 127. 

7. Την 62/89 απόφαση Κ.Σ. Βασιλικού για την προώθηση της τρο¬ 
ποποίησης μετά την τήρηση της νόμιμης διαδικασίας. 

8. Την 1843/2.3.92 εισήγηση Τ.Π. & Π.Ε. προς ΣΧΟΠ Ν. Εύ¬ 


βοιας. 

9. Την 7η γνωμοδότηση του 8ου/92 Πρακτικού ΣΧΟΠ. 

10. Τα λοιπά στοιχεία του φακέλλου τροποποίησης. 

11. Τις διατάξεις του Α.Ν. 314/68 (ΦΕΚ 47Α) όπως τροποποιήθη¬ 
καν και συμπληρώθηκαν με το 1018/71 Ν. Δ/γμα και με την παρ. 3 
του άρθρου 34 του Ν. 1577/85 (ΦΕΚ 210Α'). 

12. Τις διατάξειζ του υπ’ αριθ. 183/1986 Π. δ/τος (ΦΕΚ 70Α), 
αποφασίζουμε: 

Την τροποποίηση του σχεδίου Πόλης Βασιλικού στα Ο.Τ. 126 και 
127, όπως ακριβώς φαίνεται στο συνημμένο τοπογραφικό διάγραμμα 
κλ 1:500 που έχει θεωρηθεί από τον Προϊστάμενο Τ.Π. & Π.Ε. Ν. Εύ¬ 
βοιας. 

Η παρούσα απόφαση τροποποίησης και το συνημμένο τοπογραφικό 
διάγραμμα να δημοσιευθεί στην Εφημερίδα της Κυβερνήσεως και να 
ισχύει από τη δημοσίευσή της. 

Χαλκίδα, 31 Μαρτίου 1992 
Ο Νομάρχης 

ΛΑΖΑΡΟΣ ΚΥΡΙΖΟΓΛΟΥ 

Λρίθ. 3916 ( 10 ) 

Τροποποίηση ρυμοτομικού σχεδίου για την επανιποβολή απαλλοτρίω¬ 
σης. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πόλεων και 
κωμών του Κράτους», όπως τροποποιήθηκε και συμπληρώθηκε μετα¬ 
γενέστερα. 

2. Τις διατάξεις του Ν. 3200/55 «περί διοικητικής αποκεντρώ- 
σεως», όπως τροποποιήθηκαν και συμπληρώθηκαν μεταγενέστερα με 
το Ν.Δ. 532/70. 

3. Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκαν με το Ν.Δ. 1018/71. 

4. Το από 12.12.1947 Β.Δ. (ΦΕΚ 290 Α722.12.1947) περί 
εγκρίσεως του ρυμοτομικού σχεδίου Σπερχειάδος. 

5. Την αριθμ. ΤΠ. 8594/21.10.91 απόφαση του Νομάρχη Φθ/δας 
«περί άρσεως απαλλοτρίωσης στη Σπερχειάδα». 

6. Την αριθμ. 53/1992 απόφαση του Δημοτικού Συμβουλίου του 
Δήμου Σπερχειάδος «περί επανιποβολής της απαλλοτρίωσης». 

7. Την αριθμ. ΤΓΙ. 3320/26.3.92 εισήγηση του Τμήματος Πολ/ 
μίας και Πολ/κών Εφαρμογών. 

8. Την αριθμ. 64/6.4.92 (θέμα 15ον) γνωμοδότηση του Συμβου¬ 
λίου ΧΟΠ Ν. Φθ/δας. 

9. Το αριθμ. 183/1986 Π.Δ. (ΦΕΚ 70Α/5.6.86) «αρμοδιότητες 
Νομαρχών κ.λπ, αποφασίζουμε: 

Εγκρίνουμε την τροποποίηση του ρυμοτομικού σχεδίου Σπερχειάδος 
για την επανιποβολή της απαλλοτρίωσης παρά την ιδιοκτησία Τσέλιου 
που είχε αρθεί με την αριθμ. ΤΠ. 8594/21.10.91 απόφαση του Νο- 
Ι^ΡΧ 1 ! Φθ/δας (οδός Αφών Πάππα) λόγω μη συντελέσεως της απαλλο¬ 
τρίωσης βάσει της αριθμ. 13/1962 πράξεως αναλογισμού αποζημιώ- 
σεως. 

Κατόπιν των παραπάνω ο χώρος εντάσσεται εκ νέου στο σχέδιο πό- 
λεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 13 Απριλίου 1992 

Ο Νομάρχης 
Γ. ΚΑΛΑΝΤΖΗΣ 

-♦- 

ΑΝΑΚΟΙΝΩΣΕΙΣ 

(Π) 

Ανακοίνωση καταθέσεως στο Γ ραφείο Παρακαταθηκών Άρτας του Τα¬ 
μείου Παρακαταθηκών και Δανείων προσωρινής τιμής μονάδος 

αποζημιώσεως, που προσδιορίστηκε με την 264/1991 απόφαση 

του Μονομελούς Πρωτοδικείου Άρτας. 

Η Ελένη συζ. Γεωργίου Μίχου, το γένος Μιχαήλ και Γιαννούλας 
Γούσια, .κάτοικος Κορυδαλού Πειραιώς, οδός Ερεχθείου 65, ιδιοκτή- 
τρια της με αριθ. (5) ιδιοκτησίας, η οποία αναφέρεται στην με αριθμό 
8/24.10.1990 πράξη προσκυρώσεως και αναλογισμού αποζημιώσεως 
του Τμήματος Πολεοδομίας (ΤΠ - ΠΕ) της Νομαρχίας Άρτας και στο 
από 24.10.1990 κτηματολογικό διάγραμμα, που συντάχθηκε από την 
Βασιλική Αγάθου, εργοδημό του Τμήματος Πολεοδομίας Άρτας και 
θεωρήθηκε αυθημερόν από τον Προϊστάμενο της Θεοχ. Σκορίλα, το 
οποίο αποτελεί παράρτημα της πράξεως, και η οποία πράξη επικυρώ¬ 
θηκε με την 4831/5.12.1990 απόφαση του Νομάρχη Άρτας, προς 
εφαρμογή του από 23.1.1985 διατάγματος περί ρυμοτομικού σχεδίου 
πόλεως Άρτας και επί της οδού Πίνδου 15-17, ανακοινώνει ότι με το 


Ν. 030038/24.3.1992 γραμμάτιο συστάσεως παρακαταθήκης του 
Γ ραφείου Παρακαταθηκών Άρτας, το πρωτότυπο του οποίου κατατέ¬ 
θηκε στον Συμ/φο Άρτας Αναστάσιο Παπαδήμα, ο οποίος συνέταξε γι’ 
αυτό την με αριθ. 903/7.4.1992 πράξη του, κατέθεσε την προσωρινή 
τιμή μονάδος αποζημιώσεως, η οποία καθορίστηκε με την 264/1991 
απόφαση του Μονομελούς Πρωτοδικείου Άρτας, έγινε οριστική και τε¬ 
λεσίδικη, ανέρχεται συνολικά στο ποσό των δρχ. 1.147.750 και αναλο¬ 
γεί (1) υπέρ της με αριθ. (4) ιδιοκτησίας, της οποίας φέρεται ιδιοκτήτης 
ο Δημήτριος Κων/νου Βήχας, για συνολικό ποσό δρχ. 1.105.250, εκ 
των οποίων: α) λόγω προσκυρώσεως για το τμήμα Α-Ο-Ξ-Ν-Μ 
- Λ - Α, δηλ. για 3 7,46 μ 2 δρχ. 936.500 και β) λόγω ρυμοτομίας για 
το τμήμα Α-Ο-Π-Ρ-Φγια 6,75 μ 2 και δρχ. 168.750, 2) υπέρ 
της με αριθ. (2) ιδιοκτησίας, της οποίας φέρεται ιδιοκτήτης ο Γεώργιος 
Γιώτης, για το ποσό των δρχ. 42.500 λόγω,ρυμοτομίας, για το τμήμα 
Χ-Έ-Ω-α-Χ από 1,70 μ 2 . 

Η παρούσα να δημοσιευθεί στην Εφημερίδα της Κυβερνήσεως. 

Άρτα, 7 Απριλίου 1992 
Ο Πληρεξούσιος Δικηγόρος 
ΓΙΑΝΝΗΣ Σ. ΝΑΚΑΣ 

Ανακοίνωση καταθέσεως στο Γραφείο Παρακαταθηκών Άρτας του Τα¬ 
μείου Παρακαταθηκών και Δανείων προσωρινής τιμής μονάδος 
αποζημιώσεως, που προσδιορίστηκε με την 264/1991 απόφαση 
του Μονομελούς Πρωτοδικείου Άρτας. 


Η Μαρίνα συζ. Γ. Καλιακάτσου, το γένος Μιχαήλ και Γιαννούλας 
Γούσια, κάτοικος Κορυδαλού Πειραιώς, οδός Ερεχθείου 65, ιδιοκτή- 
τρια της με αριθ. (6) ιδιοκτησίας, η οποία αναφέρεται στην με αριθμό 
8/24.10.1990 πράξη προσκυρώσεως και αναλογισμού αποζημιώσεως 
του Τμήματος Πολεοδομίας (ΤΠ-ΠΕ) της Νομαρχίας Άρτας και στο 
από 24.10.1990 κτηματολογικό διάγραμμα, που συντάχθηκε από την 
Βασιλική Αγάθου, εργοδηγό του Τμήματος Πολεοδομίας Άρτας και θε¬ 
ωρήθηκε αυθημερόν από τον Προϊστάμενο της Θεοχ. Σκορίλα, το οποίο 
αποτελεί παράρτημα της πράξεως, και η οποία πράξη επικυρώθηκε με 
την 4831/5.12.1990 απόφαση του Νομάρχη Άρτας, προς εφαρμογή 
του από 23.1.1985 διατάγματος περί ρυμοτομικού σχεδίου πόλεως 
Αρτας και επί της οδού Πίνδου 15-17, ανακοινώνει ότι με το Ν. 
030037/24.3.1992 γραμμάτιο συστάσεως παρακαταθήκης του Γρα¬ 
φείου Παρακαταθηκών Άρτας, το πρωτότυπο του οποίου κατατέθηκε 
στον Συμ/φο Άρτας Αναστάσιο Παπαδήμα, ο οποίος συνέταξε γι’ αυτό 
την με αριθ. 902/7.4.1992 πράξη του, κατέθεσε την προσωρινή τιμή 
μονάδος αποζημιώσεως, η οποία καθορίστηκε με την 264/1991 από¬ 
φαση του Μονομελούς Πρωτοδικείου Άρτας, έγινε οριστική και τελεσί¬ 
δικη, ανέρχεται συνολικά στο ποσό των δρχ. 557.000 και αναλογεί 1) 
υπέρ της με αριθ. (4) ιδιοκτησίας, της οποίας φέρεται ιδιοκτήτης ο Δη- 
μήτριος Κων/νου Βήχας, για συνολικό ποσό δρχ. 181.250, εκ των 
οποίων: α) λόγω προσκυρώσεως για το τμήμα Ι-Α-Λ-Κ-Ι δηλ. 
για 6,00 μ 2 και δρχ. 150.000, β) λόγω ρυμοτομίας για το τμήμα I - Α 
- Φ - Θ - I δηλ. για 1,25 μ 2 και δρχ. 31.250, 2) υπέρ της με αριθ. (1) 
ιδιοκτησίας, της οποίας φέρεται ιδιοκτήτης ο Δήμος Αρταίων για συνο¬ 
λικό ποσό δρχ. 375.750, εκ των οποίων: α) λόγω προσκυρώσεως για 
το τμήμα Δ - Η - Ε - Δ Δηλ. για 10,68 μ 2 και δρχ. 267.000, β) λόγω 
ρυμοτομίας για το τμήμα Α-Θ-Η-Δ-Α δηλ. για 4,35 μ 2 και δρν. 
108.750. 

Η παρούσα να δημοσιευθεί στην Εφημερίδα της Κυβερνήσεως. 

Άρτα, 7 Απριλίου 1992 
Ο Πληρεξούσιος Δικηγόρος 
ΓΙΑΝΝΗΣ Σ. ΝΑΚΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



